Dagen er din (film)

Dagen er din er en amerikansk film fra 1989, regissert av Peter Weir, og med Robin Williams, Ethan Hawke og Robert Sean Leonard i hovedrollene.
 Handling 
Filmen følger tre personer. Todd Anderson (Ethan Hawke) – som historien blir sett gjennom øynene fra – begynner på den konservative privatskolen der hans bror tidligere briljerte med toppkarakterer og hadde toppverv i skoleaktivitetene. Todd er derfor usikker på sine egne kvaliteter, er svært sjenert og lite villig til å stikke seg frem til å begynne med. Han blir romkamerat med en person som er i motsatt ende av skalaen, Neil Perry (Robert Sean Leonard), en talentfull gutt med mange ess i ermet, men som også blir hardt presset av sin manipulerende far. Dette hadde nok vært bare et vanlig skoleår, om det ikke hadde vært for den svært eksentriske professor John Keating (Robin Williams), som er nyansatt og forsøker å nyansere sinnene til sine elever. Elevene blir snart begeistret av læreren, som oppfordrer dem til å "gripe dagen" (carpe diem), men de øvrige lærerne (som er svært konservative) er ikke like imponert. Som en følge av Mr. Keating, starter en gruppe med gutter, med Neil i spissen, imidlertid en forening ved navn «Dead Poets Society», noe som også Todd svært motvillig blir med på. Ved hjelp av foreningen knytter guttene et svært tett vennskap, men den starter også en kjedereaksjon av handlinger, både på godt og vondt.

 Priser og utmerkelser 
Filmen ble tildelt Oscar i 1990 for beste originalmanus. Den vant også Academy Award for Writing Original Screenplay og var nominert til Beste skuespiller i ledende rolle (Robin Williams), Beste regissør (Peter Weir) og Beste film.

 Rolleliste 

 Rolle  Skuespiller Professor John Keating  Robin Williams Todd Anderson  Ethan Hawke Neil Perry  Robert Sean Leonard Knox Overstreet  Josh Charles Charlie Dalton  Gale Hansen Steven Meeks  Allelon Ruggiero Gerard Pitts  James Waterston Mr. Nolan  Norman Lloyd Mr. Perry  Kurtwood Smith Mrs. Perry  Carla Belver Gloria  Melora Walters McAllister  Leon Pownall Dr. Hager  George Martin

 Referanser 

 Eksterne lenker 


Kategori:Filmer lagt til skolemiljø
Kategori:Dramafilmer fra USA
Kategori:Ungdomsfilmer fra USA
Kategori:Filmer fra 1989
Kategori:Engelskspråklige filmer